ai4bharat/Pralekha huggingface dataset:
మంత్రిమండలి
భారతదేశానికి చెందిన నూతన మరియు నవీకరణ యోగ్య శక్తి మంత్రిత్వ శాఖ కు మరియు ఇంటర్ నేశనల్ రిన్యూవబుల్ ఎనర్జీ ఏజెన్సీ  కు మధ్య వ్యూహాత్మకభాగస్వామ్య ఒప్పందాని కి ఆమోదం తెలిపిన మంత్రిమండలి
భారత ప్రభుత్వం లో నూతన మరియు నవీకరణ యోగ్య శక్తి మంత్రిత్వ శాఖ  కి మరియు ఇంటర్ నేశనల్ రిన్యూవబుల్ ఎనర్జీ ఏజెన్సీ  కు మధ్య సంతకాలు జరిగిన ఒక వ్యూహాత్మక భాగస్వామ్య ఒప్పందం తాలూకు వివరాల ను ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశాని కి తెలియజేయడమైంది. ఈ ఒప్పందం పై 2022వ సంవత్సరం జనవరి లో సంతకాలు అయ్యాయి.
ఈ ఒప్పందం లక్ష్యం ఏమిటి అంటే భారతదేశం లో నవీకరణ యోగ్య శక్తి ఆధారితమైన హరిత శక్తి రంగం లో మహత్వాకాంక్ష తో కూడిన పరివర్తన, నాయకత్వం మరియు జ్ఞానాన్ని ప్రోత్సహించాలి అన్నదే. ఈ ఒప్పందం భారతదేశం లో శక్తి రంగం లో పరివర్తన సంబంధిత ప్రయాసల కు సహాయకారి గా ఉండడమే కాక జలవాయు పరివర్తన ను ఎదుర్కోవడం లో ప్రపంచానికి కూడా సహాయకారి గా ఉంటుంది.
వ్యూహాత్మక భాగస్వామ్య ఒప్పందం లో పేర్కొన్న సహకార పూర్వక రంగాలు 2030వ సంవత్సరానికల్లా శిలాజేతర ఇంధన విద్యుత్తు ఉత్పత్తి సామర్ధ్యాన్ని 500 గీగావాట్ స్థాయి కి చేర్చాలి అని భారతదేశం పెట్టుకొన్న లక్ష్యాన్ని సాధించడం లో తోడ్పడుతాయి. దీనితో ‘ఆత్మనిర్భర్ భారత్’ ఆవిష్కరణ కు కూడా ప్రోత్సాహం లభిస్తుంది.
ఈ ఒప్పందం యొక్క ముఖ్య ప్రత్యేకతల లో ఈ కింద ప్రస్తావించిన రంగాల లో సహకారాన్ని ప్రోత్సహించడం అనేది ఓ భాగం గా ఉంది :
- భారతదేశం నుంచి నవీకరణ యోగ్య శక్తి మరియు స్వచ్ఛ శక్తి సంబంధిత సాంకేతికత లకు ప్రోత్సాహాన్ని ఇచ్చే విషయం లో తత్సంబంధిత జ్ఞానాన్ని పంచుకొనేందుకు మార్గం సుగమం కావడం
- దీర్ఘకాలిక శక్తి ప్రణాళిక అనే అంశం లో భారతదేశం చేస్తున్న ప్రయత్నాల ను సమర్థించడం
- భారతదేశం లో నూతన ఆవిష్కరణల పరమైన వాతావరణాన్ని పటిష్టపరచడం కోసం సహకారాన్ని అందించడం
- గ్రీన్ హైడ్రోజన్ ను అభివృద్ధిపరచే అవకాశాల ను మరియు దాని వినియోగాన్ని ప్రోత్సహించడం ద్వారా తక్కువ ఖర్చు లో కర్బన ప్రమేయాన్ని న్యూనీకరించే దిశ గా పయనించడం
ఈ ప్రకారం గా, ఈ వ్యూహాత్మక భాగస్వామ్య ఒప్పందం భారతదేశం యొక్క శక్తి రంగం లో పరివర్తన ను తీసుకు వచ్చే ప్రయత్నాల తో పాటు జలవాయు పరివర్తన ను ఎదుర్కోవడం లో ప్రపంచానికి కూడా సాయపడనుంది.
రక్షణ మంత్రిత్వ శాఖ
ఇండియన్ ఆర్మీ ఇన్-హౌస్ మెసేజింగ్ సొల్యూషన్ను ప్రారంభించింది
ఇండియన్ ఆర్మీ ఈ రోజు ఏఎస్ఐజిఎంఓ  పేరుతో సమకాలీన సందేశ అప్లికేషన్ను ప్రారంభించింది. ఇది కొత్త తరం, అత్యాధునిక, వెబ్ ఆధారిత అప్లికేషన్య ఇది పూర్తిగా అంతర్గతంగానే సైన్యానికి చెందిన కార్ప్స్ ఆఫ్ సిగ్నల్స్ అధికారుల బృందం అభివృద్ధి చేసింది.
గత 15 సంవత్సరాలుగా వినియోగంలో ఉన్న ఆర్మీ వైడ్ ఏరియా నెట్వర్క్  మెసేజింగ్ అప్లికేషన్కు బదులుగా ఈ అప్లికేషన్ ఆర్మీ అంతర్గత నెట్వర్క్లో అమలు చేయబడుతోంది. అప్లికేషన్ ఆర్మీ యాజమాన్యంలోని హార్డ్వేర్పై ఫీల్డ్ చేయబడింది మరియు భవిష్యత్ అప్గ్రేడ్లతో జీవితకాల మద్దతును అందిస్తుంది. బెస్పోక్ మెసేజింగ్ అప్లికేషన్ అన్ని భవిష్యత్ వినియోగదారు అవసరాలను తీరుస్తుంది మరియు మెరుగైన వినియోగదారు అనుభవాన్ని కలిగి ఉంటుంది. ఇది బహుళ స్థాయి భద్రత, సందేశ ప్రాధాన్యత మరియు ట్రాకింగ్, డైనమిక్ గ్లోబల్ అడ్రస్ బుక్ మరియు ఆర్మీ అవసరాలను తీర్చడానికి వివిధ ఎంపికలతో సహా అనేక రకాల సమకాలీన లక్షణాలను కలిగి ఉంది.
భవిష్యత్ అవసరాలను తీర్చగల ఈ మెసేజింగ్ అప్లికేషన్ సైన్యానికి చెందిన నిజ సమయ డేటా బదిలీ మరియు సందేశ అవసరాలను తీరుస్తుంది, ప్రత్యేకించి ప్రస్తుత భౌగోళిక రాజకీయ భద్రతా వాతావరణం నేపథ్యంలో మరియు భారత ప్రభుత్వం యొక్క మేక్ ఇన్ ఇండియా చొరవకు అనుగుణంగా ఉంటుంది.
భారత సైన్యం ఆటోమేషన్ను ప్రధానంగా అవలంభిస్తోంది. ముఖ్యంగా కొవిడ్-19 వ్యాప్తి తర్వాత మరియు పేపర్లెస్ పనితీరు వైపు గణనీయమైన చర్యలు తీసుకుంటోంది. అసిగ్మా ఈ ప్రయత్నాలకు మరింత ప్రోత్సహిస్తుంది మరియు ఆర్మీ తన క్యాప్టివ్ పాన్ ఆర్మీ నెట్వర్క్లో ఇప్పటికే ఉపయోగిస్తున్న ఇతర అప్లికేషన్ల హోస్ట్కి జోడిస్తుంది.
విద్యుత్తు మంత్రిత్వ శాఖ
బెంగళూరులో కోవిడ్ -19 వాక్సినేషన్ క్యాంప్ ను ఏర్పాటు చేసిన పవర్గ్రిడ్
పవర్ గ్రిడ్ కార్పొరేషన్ ఆఫ్ ఇండియా లిమిటెడ్  తన సిబ్బందికి , వారి కుటుంబ సభ్యులకు కోవిడ్ 19 మహమ్మారి నుంచి రక్షణ కల్పించేందుకు దేశవ్యాప్తంగా పలు వాక్సినేషన్ కార్యక్రమాలను నిర్వహిస్తున్నది. పవర్గ్రిడ్కు చెందిన అన్ని ఎస్టాబ్లిష్మెంట్లలో వాక్సినేషన్ క్యాంప్లను ఏర్పాటు చేస్తున్నారు. పవర్ గ్రిడ్ కార్పొరేషన్ ఆఫ్ ఇండియా భారత ప్రభుత్వానికి విద్యుత్ మంత్రిత్వశాఖకు చెందిన మహారత్న సిపిఎస్యు.
బెంగళూరరులోని ప్రాంతీయ కేంద్ర కార్యాలయం, దక్షిణాది రీజియన్ -2 వద్ద వాక్సినేషన్ క్యాంప్ను ఏర్పాటు చేయడం జరిగింది. ప్రాంతీయ హెడ్ క్వార్టర్స్ కు చెందిన పవర్ గ్రిడ్ కార్పొరేషన్ ఉద్యోగులు , వారిపై ఆధారపడిన వారు. వారిపై ఆధారపడని కుటుంబ సభ్యులు, ఎలహంక సబ్ స్టేషన్, బిదాడి సబ్ స్టేషన్ , సోమన్హల్లి సబ్ స్టేషన్ తోపాటు ఎఎంసి, సెక్యూరిటీ సిబ్బంది, డ్రైవర్లు, క్యాంటీన్, ట్రాన్సిట్ క్యాంప్ సిబ్బంది కోసం దీనిని ఏర్పాటు చేశారు.
సుమారు 110 మంది సిబ్బంది, వారిపై ఆధారపడిన కుటుంబ సభ్యులు, పోస్కో కాంట్రాక్టు సిబ్బంది, ఎస్.ఎర్పిసి కి చెందిన వారు ఈ క్యాంప్లో పాల్గొన్నారు. దీనిని మణిపాల్ హాస్పిటల్స్, బెంగళూరు సహకారంతో ఏర్పాటు చేశారు. ఇందులో 250 డోస్ల వాక్సిన్ను వేశారు.
పర్యటక మంత్రిత్వ శాఖ
'స్వదేశ్ దర్శన్' పథకం కింద గుజరాత్లో మొత్తం రూ.179.68 కోట్ల విలువైన మూడు ప్రాజెక్టులను కేటాయించిన పర్యటక మంత్రిత్వ శాఖ: శ్రీ జి.కిషన్ రెడ్డి
ముఖ్య ముఖ్యాంశాలు:
‘జాతీయ పుణ్యక్షేత్రం పునరుజ్జీవనం మరియు ఆధ్యాత్మిక, చారిత్రిక ఆగ్మెంటేషన్ డ్రైవ్  ’ కింద గుజరాత్కు మొత్తం రూ.105.56 కోట్ల విలువైన 3 ప్రాజెక్టులను మంజూరు చేశారు.
మేటి పర్యటక గమ్యస్థానాల గుర్తింపు, ప్రోత్సాహం, అభివృద్ధియే ప్రాథమికంగా రాష్ట్ర ప్రభుత్వం/ కేంద్రపాలిత ప్రాంతాల ప్రభుత్వాల బాధ్యత. పర్యాటక మంత్రిత్వ శాఖ తన పథకం ‘స్వదేశ దర్శన్’ కింద మౌలిక సదుపాయాల అభివృద్ధికి సంబంధించిన నేపథ్య ప్రాజెక్టులను ఆంక్షించింది.
రాష్ట్ర ప్రభుత్వం/ కేంద్ర పాలిత ప్రాంతాలకు సంబంధించిన వివిధ ప్రాజెక్టుల అభివృద్ధి అంశాలు ఇందుకు గుర్తించబడ్డాయి. నిధుల లభ్యత, తగిన వివరణాత్మక ప్రాజెక్ట్ నివేదికల సమర్పణ, పథకం మార్గదర్శకాలకు కట్టుబడి ఉండటం, గతంలో విడుదల చేసిన నిధుల వినియోగం మొదలైన వాటికి లోబడి మంజూరులు ఇవ్వబడ్డాయి. పర్యాటక మంత్రిత్వ శాఖ స్వదేశ్ దర్శన్ పథకం కింద గుజరాత్ రాష్ట్రంలో మొత్తం రూ.179.68 కోట్ల విలువైన 3 ప్రాజెక్టులకు అమోదం తెలిపింది. ‘జాతీయ పుణ్యక్షేత్ర పునరుజ్జీవనం మరియు ఆధ్యాత్మిక, హెరిటేజ్ ఆగ్మెంటేషన్ డ్రైవ్ ’ కింద రూ.105.56 కోట్ల విలువైన మూడు ప్రాజెక్టులకు కేంద్ర ప్రభుత్వం మంజూరు తెలిపింది. ఈ సమాచారాన్ని పర్యాటక శాఖ మంత్రి శ్రీ జి.కిషన్ రెడ్డి ఈరోజు లోక్ సభకు ఇచ్చిన ఒక లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
ఆర్థిక మంత్రి శ్రీమతి నిర్మలా సీతారామన్ వాషింగ్టన్ డి.సి లో ఐఎంఎఫ్ మేనేజింగ్ డైరెక్టర్ క్రిస్టాలినా జార్జివాతో భేటీ
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ వాషింగ్టన్ డిసిలో అంతర్జాతీయ ద్రవ్యనిధి-ప్రపంచ బ్యాంకు  వసంత కాల సమావేశాల సందర్భంగా అంతర్జాతీయ ద్రవ్య నిధి  మేనేజింగ్ డైరెక్టర్ క్రిస్టాలినా జార్జివాతో ద్వైపాక్షిక భేటీ జరిగింది .
వాషింగ్టన్ డి సిలో కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్, అంతర్జాతీయ ద్రవ్య నిధి  మేనేజింగ్ డైరెక్టర్ క్రిస్టాలినా జార్జివా
ఈ సమావేశంలో భారత ప్రభుత్వ ఆర్థిక మంత్రిత్వ శాఖ ముఖ్య ఆర్థిక సలహాదారు అనంత వి నాగేశ్వరన్, ఐఎంఎఫ్ ఎఫ్డిఎండి శ్రీమతి గీతా గోపీనాథ్ వంటి సీనియర్ అధికారులు పాల్గొన్నారు. ప్రస్తుతం ప్రపంచ, ప్రాంతీయ ఆర్థిక వ్యవస్థలు ఎదుర్కొంటున్న అనేక సమస్యలతో పాటు భారతదేశ ప్రాముఖ్యత గల అంశాలను చర్చించారు. కోవిడ్-19 మహమ్మారి సవాళ్లను ఎదుర్కొన్నప్పటికీ ప్రపంచవ్యాప్తంగా అత్యంత వేగంగా అభివృద్ధి చెందుతున్న దేశంగా భారతదేశం ఎదుగుదలను జార్జివా ప్రముఖంగా ప్రస్తావించారు. జార్జివా భారతదేశం అనుసరించిన సమర్థవంతమైన విధానాలను కూడా ప్రస్తావించారు. ఐఎంఎఫ్ సామర్థ్య అభివృద్ధి కార్యకలాపాలకు భారతదేశం అందించిన సహకారాన్ని ఆమె ప్రశంసించారు. జార్జివా భారతదేశం టీకా కార్యక్రమాన్ని, దాని పొరుగు, ఇతర బలహీన ఆర్థిక వ్యవస్థలకు అందించిన సహాయాన్ని ప్రశంసించారు. ఆమె ముఖ్యంగా శ్రీలంక వారి క్లిష్ట ఆర్థిక సంక్షోభంలో భారతదేశం అందిస్తున్న సహాయాన్ని ప్రస్తావించారు. శ్రీలంకకు ఐఎంఎఫ్ మద్దతు ఇవ్వాలని, అత్యవసరంగా ఆర్థిక సహాయం అందించాలని సీతారామన్ సూచించారు. ఐఎంఎఫ్ శ్రీలంకకు చేదోడుగా ఉంటుందని ఆ సంస్థ మేనేజింగ్ డైరెక్టర్ ఆర్థిక మంత్రికి హామీ ఇచ్చారు.
ఇటీవలి భౌగోళిక రాజకీయ పరిణామాలను చర్చిస్తూ, శ్రీమతి సీతారామన్, జార్జివా ప్రపంచ ఆర్థిక వ్యవస్థపై దాని ప్రభావం, దాని కారణంగా పెరుగుతున్న ఇంధన ధరలతో ముడిపడి ఉన్న సవాళ్ల గురించి ఆందోళన వ్యక్తం చేశారు.
పెట్రోలియం- సహజ వాయువుల మంత్రిత్వ శాఖ
ఎం.ఎన్.జి.ఎల్ వారి 100వ సి.ఎన్.జి స్టేషన్ను ప్రారంభించి జాతికి అంకితం చేసిన కేంద్ర మంత్రి శ్రీ ధర్మేంద్ర ప్రధాన్
మన ఇంధన పరివర్తన మార్గ సూచి మనల్ని స్వావలంబన దిశగా నడిపి,పెద్ద ఎత్తున ఉపాధి అవకాశాలు కల్పించనున్నదన్న శ్రీధర్మేంద్ర ప్రధాన్
కేంద్ర పెట్రోలియం , సహజవాయు వు, స్టీలు శాఖ మంత్ర శ్రీ ధర్మేంద్ర ప్రధాన్ ఈరోజు ఎం.ఎన్.జి.ఎల్కు చెందిన ఐ సిఎన్జి స్టేషన్లను వీడియో కాన్ఫరెన్సు ద్వారా జాతికి అంకితం చేశారు. దీనితో కంపెనీ 100సిఎన్జి స్టేషన్లను ఏర్పాటు చేసినట్టయింది. అలాగే మంత్రి నాసిక్లో బస్సులకు సిఎన్జి సరఫరాకు సంబంధించి ఎల్ఎన్జి , సిఎన్జి స్టేషన్ సివిల్ పనులను ప్రారంభించారు. అలాగే పూణేలో మొబైల్ రీ ఫ్యూయలింగ్ యూనిట్  కేటాయింపు ద్వారా సిఎన్జి పంపిణీని ప్రారంభించారు
ఈ సందర్భంగా మాట్లాడుతూ శ్రీ ప్రధాన్, ఇండియా 2030 నాటికి ప్రైమరీ ఎనర్జీ మిక్స్లో 15 శాతం సహజవాయు వాటాను సాధించడానికి కట్టుబడి ఉందన్నారు. ఇది సుస్థిర ఇంధన వినియోగానికి ఉపయొగపడుతుందన్నారు. ఇది పర్యావరణ కాలుష్యాన్ని తగ్గిస్తుందని, సి.ఒ.పి.ఇ -21 వాతావరణ మార్పుల కు సంబంధించిన సంకల్పాలను నేరవేరుస్తుందన్నారు. సహజవాయువును ఎక్కువగా వాడడం వల్ల శిలాజ ఇంధన వినియోగం తగ్గుతుంది. దీనివల్ల మన ఇంధన దిగుమతుల బిల్లు తగ్గుతుంది. ఇంధన పరివర్తనకు సంబంధించిమన మార్గ సూచి స్వావలంబన దిశగా సాగడమే కాక పెద్ద ఎత్తున ఉపాధి కల్పించనుందని ఆయన తెలిపారు.
ఇవాళ సిఎన్జి కేంద్రాల ప్రారంభంతో ఎం.ఎన్.జి.ఎల్ కు 100 సిఎన్జి స్టేషన్ల నెట్వర్క్ఉన్నట్టు అయింది. ఈరోజు 5 కేంద్రాలు చేరడంతో మనకు మొత్తం 2500 సిఎన్జి స్టేషన్లు ఉన్నట్టు అయింది. అయితే రాగల 7-8 సంవత్సరాలలో వీటిని మనం 10,000 వరకు తీసుకువెళ్లవలసి ఉంది అని ఆయన అన్నారు. మహారాష్ట్ర ఎస్.ఆర్.టి.సి బస్సులకు సిఎన్జి రెట్రోఫిట్టింగ్కు ఆర్డర్ ఇచ్చినట్టు తెలిసింది. అలాగే కేరళ ఎస్ఆర్టిసి తమ బస్సులను సిఎన్జికి మార్చేందుకు ప్రయోగాత్మకంగా చర్యలు చేపడుతున్నది. దేశంలో మొదటిసారిగా ఎం.జి.ఎన్.ఎల్ మొబైల్ రీఫ్యూయలింగ్ యూనిట్  ఏర్పాటుకుచొరవ తీసుకున్నదన్నారు.
సహజవాయు వినియోగంలో సిజిడి రంగం ప్రధాన పరిశ్రమగాఎదిగిందన్నారు. మరిన్ని జిఎలు పనిచేయడం ప్రారంభించేకొద్దీ డిమాండ్ పెరగనుంది. దీనితో దేశీయంగా ,రవాణా, వాణిజ్య, పారిశ్రామిక రంగాల సిజిడినెట్వర్కుల ద్వారా వినియోగమూ పెరగనుంది.
దేశ తొలి 50 ఎల్.ఎన్.జి ఇంధన స్టేషన్లు స్వర్ణచతుర్భుజి వెంట ఏర్పాఉకు శంకుస్థాపన చేయడం జరిగిందని మంత్రి చెప్పారు.అలాగే, అన్ని ప్రధాన జాతీయ రహదారుల వెంట ఎల్.ఎన్.జి ఆధారిత సిఎన్జి స్టేషన్లు ఉండేలా చూడడం జరిగిందన్నారు.దేశంలో 10,000 ఎల్.ఎన్.జి స్టేషన్ల ఏర్పాటుకు రాగల మూడు సంవత్సరాలలో 10,000 కోట్లరూపాయలు వెచ్చించనున్నట్టు తెలిపారు.
సిఎన్జి,ఎల్.ఎన్.జి మౌలికసదుపాయాలు ఒఇఎం రంగం, సిజిడి పరికరాల తయారీ, రవాణా రంగం తదితరాలలో మౌలికసదుపాయాలను ముందుకు తీసుకువెళ్లనున్నదని, పెద్ద ఎత్తున ఉపాధి కల్పించడంతోపాటు ఆత్మనిర్భర్భారత్ దిశగా పెద్ద ముందడుగు కానున్నదని చెప్పారు.
పెట్రోలియం, సహజవాయుశాఖ కార్యదర్శి శ్రీ తరుణ్కపూర్ ఈ సందర్భంగా మాట్లాడుతూ, సిఎన్జి, ఎల్.ఎన్. జి స్టేషన్ల ఏర్పాటుకు ప్రభుత్వం పూర్తి మద్దతునిస్తున్నట్టు చెప్పారు. ఆయాకంపెనీలు తమ ప్లాంట ఏర్పాటును వేగవంతం చేయాలని ఆయన పిలుపునిచ్చారు. 2-3 సిబిజి ప్లాంట్లను త్వరలోనే గ్యాస్ నెట్వర్క్కు అనుసంధానం చేసేందుకు చర్యలు తీసుకోవలసిందిగా కోరారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
వైద్య పరికరాల డిజైన్లకు కలసి పనిచేయనున్న ఈఈ పీసీ, ఎన్ఐడి ఆరోగ్య రంగ అవసరాలకు ప్రాధాన్యత
దేశ ఆరోగ్య రంగ అవసరాలకు అనుగుణంగా వైద్య పరికరాలను రూపొందించడానికి ఇంజినీరింగ్ ఎక్స్పోర్ట్ కౌన్సిల్ అఫ్ ఇండియా తో కలసి పనిచేయాలని నేషనల్ ఇన్స్టిట్యూట్ అఫ్ డిజైన్  నిర్ణయించింది. దేశ ఆరోగ్య రంగ భవిషత్ అవసరాలను ముఖ్యంగా కొవిడ్ -19 తదనంతర అవసరాలను దృష్టిలో ఉంచుకుని రెండు సంస్థలు కలసి పనిచేయాలని నిర్ణయించాయి. కొత్తగా వినూత్నంగా రూపకల్పన చేసిన పరికరాలను క్షేత్ర స్థాయిలోకి తీసుకుని వెళ్ళడానికి సూక్ష్మ చిన్న మరియు మధ్య తరహా సంస్థల మంత్రిత్వ శాఖ ఆరోగ్య రంగంలో ఏడు అంశాలను ప్రత్యేక ప్రభుత్వ పథకం కింద ఎంపిక చేసిందని శాఖ అదనపు కార్యదర్శి డెవలప్మెంట్ కమీషనర్ శ్రీ డి కె సింగ్ శుక్రవారం తెలిపారు. ఈఈ పీసీతో కలసి ఎన్ఐడి రూపొందించనున్న డిజైన్లను ఆయన వెబినార్ ద్వారా ఆవిష్కరించారు. ఈ సందర్భంగా మాట్లాడిన సింగ్ పోస్ట్ కోవిడ్ -19 పేరిట నూతన డిజైన్లను వైద్య పరికరాల పరిశ్రమ కోసం రూపొందిస్తున్నామని తెలిపారు.
' కొవిడ్ -19 వల్ల ఏర్పడిన క్లిష్ట పరిస్థితి నుంచి బయటపడడానికి అనేక చర్యలను అమలు చేస్తున్నాము. కోవిడ్ -19ను ఎదుర్కోడానికి రోజుకి రెండు లక్షలకి మించి పిపిఇ కిట్లను ఉత్పత్తి చేసాము. వైద్య పరికరాలను విదేశాల నుంచి ఎక్కువగా దిగుమతి చేసుకోవలసి వస్తున్నది. ఆరోగ్య సంరక్షణలో కీలకంగా మారిన వైద్య పరికరాల ఉత్పత్తి సాంకేతిక అంశాలతో ముడిపడి ఉంటుంది. వీటి డిజైన్లు, ఉత్పత్తిపై నిరంతరం దృష్టి సారించవలసి ఉంది ' అని అన్నారు.
ఈఈపీసీ చైర్మన్ శ్రీ మహేష్ దేశాయ్ తన ప్రారంభ ఉపన్యాసంలో తమ సంస్థ విధాన నిర్ణయాలను తీసుకుంటున్నవారిని,పరిశోధకులను, రూపకర్తలు, పరిశ్రమను ఒక వేదికపైకి తీసుకుని వస్తున్నదని తెలిపారు. కొవిడ్ -19 లాంటి సమస్యలను సమర్ధంగా ఎదుర్కొనే అంశంలో అమలు చేయవలసి ఉన్న చర్యలను చర్చించడానికి ఇటువంటి వేదికలు ఉపయోగపడతాయని అన్నారు.
ఎన్ఐడి డైరెక్టర్ శ్రీ ప్రవీణ్ నహర్ మాట్లాడుతూ ఫీజియోథెరపీ లేదా ఈసీజీ లాంటి చిన్న పరికరాల రూపకల్పన పోటీలో కూడా డిజైన్ ప్రధాన పాత్ర పోషిస్తుందని అన్నారు. డిజైన్లలో చేసిన మార్పుల వల్ల అనేక చిన్న మధ్య సూక్ష్మ పరిశ్రమలు ప్రయోజనం పొందాయనన్నారు.
ఇంజనీరింగ్ ఉత్పతులను ఎగుమతి చేస్తున్న సంస్థలను ఈఈ పీసీ సమన్వయం చేస్తూ దేశ ఎగుమతుల్లో 25 శాతం వాటాను సమకూరుస్తున్నది.
పారిశ్రామిక పరికరాల రూపకల్పనలో ఎన్ఐడి అంతర్జాతీయ గుర్తింపును పొందింది.
కార్యక్రమంలో ఐబిఈఎఫ్ డిప్యూటీ సీఈఓ దుర్గా శక్తి, డిజైన్ డైరెక్షన్స్ డైరెక్టర్ సతీష్ గోఖలే, బెంగళూరుకి చెందిన ఐటీపీల్ మేనేజింగ్ డైరెక్టర్ గౌరవ్ అగర్వాల్ తదితరులు కార్యక్రమంలో పాల్గొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
తామరస్సెరీలో విద్యార్ధులు, యువ భారతీయులతో ముచ్చటించనున్న సహాయమంత్రి శ్రీ రాజీవ్ చంద్రశేఖర్
న్యూ ఇండియా ఫర్ యంగ్ ఇండియా ః టెకేడ్ ఆఫ్ ఆపర్చునిటీస్ అన్న సెషన్లో పాల్గొననున్న కేరళలలోని 20 కాలేజీలకు చెందిన 1000మంది విద్యార్ధులు
కోరాన్ఘడ్లో ఆల్ఫోన్సా ఇంగ్లీష్ హయ్యర్ సెకెండరీ పాఠశాలలో యువ భారతీయులను ఉద్దేశించి ప్రసంగించనున్న సహాయ మంత్రి
కేంద్ర ఎలక్ట్రానిక్స్ & ఇన్ఫర్మేషన్ టెక్నాలజీ, స్కిల్ డెవలప్మెంట్ & ఎంట్రప్రెన్యూర్షిప్  శాఖ సహాయమంత్రి శ్రీ రాజీవ్ చంద్రశేఖర్ నెలలో రెండవసారి కేరళలో పర్యటించి, విద్యార్ధులతో & యువ భారతీయులతో ముచ్చటించనున్నారు. తన పర్యటన సందర్భంగా శుక్రవారం నాడు దక్షిణ తీర నగరమైన కొఝికొడెలో రెండు కార్యక్రమాలలో పాల్గొంటారు.
న్యూ ఇండియా ఫర్ యంగ్ ఇండియా - టెకేడ్ ఆఫ్ ఆపర్చునిటీస్ అన్న చొరవ కింద తామరస్సెరీలోని కేథలిక్ బిషప్ హౌజ్ క్యాంపస్లో నిర్వహించనున్న కార్యక్రమంలో కేరళలోని 20 కళాశాలలకు చెందిన 1000 మంది విద్యార్ధులు, యువతను ఉద్దేశించి మంత్రి ప్రసంగించి, ముచ్చటించనున్నారు. భారతదేశపు డిజిటల్ ఆర్థిక వ్యవస్థ వేగంగా విస్తరిస్తున్నందున, నూతన ఉద్యోగాలు & వ్యవస్థాపకతలకు అవకాశాలను సృష్టిస్తున్నందున డిజిటల్ రంగంలో ఆవిష్కరణలకు మార్గాలను అన్వేషించేందుకు యువ భారతీయులను ప్రోత్సహించడం ఈ సెషన్ల లక్ష్యం.
మాజీ చిప్ డిజైనర్, సాంకేతిక వాణిజ్యవేత్త నుంచి రాజకీయవేత్తగా పరిణామం చెందిన శ్రీ రాజీవ్ చంద్రశేఖర్ దేశవ్యాప్తంగా స్టార్టప్లు, వ్యవస్థాపకులు సహా యువ భారతీయులను ఆకర్షించి, ప్రోత్సహిస్తున్నారు. అటువంటి సంభాషణలు విద్యార్ధులు, విద్యార్ధులు, స్టార్టప్ పర్యావరణ వ్యవస్థకు చెందిన వ్యక్తుల నుంచి మంచి స్పందన లభిస్తోంది. ఇటీవలే, ఈ సంభాషణల ఫలితంగా గుజరాత్లో సంపన్న వ్యక్తులు, కుటుంబ యాజమాన్యాలలోని వ్యాపారులు గుజరాత్లోని స్టార్టప్ పర్యావరణ వ్యవస్థకు ప్రేరణను అందించేందుకు రూ. 1500 కోట్ల విలువైన వెంచర్ నిధులు ను ఏర్పాటు చేశారు.
మంత్రి కోరాన్ఘడ్లో ఆల్ఫోన్సా ఇంగ్లీష్ హయ్యర్ సెకెండరీ పాఠశాలలో ఏర్పాటు చేయనున్న మలబార్ యువజన సంగమం కార్యక్రమానికి హాజరై, భారీ స్థాయిలో హాజరుకానున్న యువ భారతీయులను ఉద్దేశించి ప్రసంగించనున్నారు. వీరి సంఖ్య వేలల్లో ఉంటుందని అంచనా.
ఇంతకు ముందు, డిసెంబర్ మొదటివారంలో ఆయన ఐదేళ్ళ వయసులో తాను చదువుకున్న కేరళలోని త్రిస్సూర్లో గల సెయింట్ పాల్స్ పాఠశాలను సందర్శించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్స్
ఇప్పటివరకు 20,917 మందికి వ్యాదినయమైంది. రికవరీ రేటు 31.15 శాతానికి పెరిగింది.
ఇప్పటివరకూ మొత్తం 20,917 మంది కి వ్యాధి నయమైంది. దీనితో మొత్తం రికవరీ రటు 31.15 శాతానికి చేరింది. మొత్తం నిర్ధారిత కేసుల సంఖ్య 67,152కు చేరింది. నిన్నటి నుంచి దేశవ్యాప్తంగా 4,213 నిర్ధారిత కేసులు పెరిగినట్టు గుర్తించారు
వివిధ వైద్యరంగ నిపుణుల కృషిని ప్రశంసించిన కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్, కోవిడ్ -19 తో వ్యవహరించడంలో, ముఖ్యంగా గత మూడు నెలల్లో వైద్య నిపుణులు చూపిన సమర్ధత, కృషి పట్ల దేశం గర్విస్తున్నదని అన్నారు. వైద్యులు , ఆరోగ్య సంరక్షణ కార్యకర్తలపట్ల వివక్ష ప్రదర్శించడం లేదా వారిని టార్గెట్ చేయడం వంటివి సరికాదన్నారు.; ఇందుకు బదులుగా ప్రజలకు అద్భుతంగా సహాయపడడంలో వారు చేసిన కృషికి వారిని ప్రశంసించాలన్నారు. కోవిడ్ -19 పై పోరాటం కొనసాగించడానికి వైద్యులు, నర్సులు, ఆరోగ్య కార్యకర్తలు మన నుంచి గౌరవం పొందడానికి, మద్దతు , సహకారం పొందడానికి అర్హులని ఆయన అన్నారు.
కోవిడ్ -19 కోసం జిల్లా స్థాయి సదుపాయాల ఆధారిత నిఘా వ్యవస్థ కోసం ఆరోగ్య , కుటుంబ సంక్షేమ మంత్రిత్వ శాఖ ఈ రోజు మార్గదర్శకాలను విడుదల చేసింది. ఈ మార్గదర్శకాలు ఈ లింక్లో చూడవచ్చు.
https://www.mohfw.gov.in/pdf/DistrictlevelFacilitybasedsurveillanceforCOVID19.pdf
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in .కు ట్వీట్స్ @CovidIndiaSeva .
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.https://www.mohfw.gov.in/pdf/coronvavirushelplinenumber.pdf .
మహిళా, శిశు అభివృద్ధి మంత్రిత్వ శాఖ
అక్రమ రవాణాలో ఇంటర్నెట్ పాత్ర
సైబర్ నేరాలను అరికట్టడానికి, ఇంటర్నెట్ ఆధారంగా జరిగే దోపిడీలను నివారించడానికి సమాచార సాంకేతిక చట్టం-2000లో పలు నిబంధనలున్నాయి. భారత రాజ్యంగంలో 7వ షెడ్యూల్ ప్రకారం ‘పోలీసులు’ మరియు ‘పబ్లిక్ ఆర్డర్’ అనేవి రాష్ట్రం పరిధిలోని అంశాలు. సైబర్ నేరాలతో సహా.. చట్టాలను అమలు చేసే సంస్థల ద్వారా నేరాల నివారణ, గుర్తింపు, దర్యాప్తు, విచారణకు రాష్ట్రాలు, కేంద్రపాలిత ప్రాంతాల ప్రధాన బాధ్యత వహిస్తాయి. చట్టాలను అమలు చేసే సంస్థలు నేరస్తులపై చట్టపరమైన చర్యలు తీసుకుంటాయి. కేంద్ర ప్రభుత్వం ఈ విషయంలో రాష్ట్రాలు, కేంద్రపాలిత ప్రాంతాల సామర్థ్యాలను పెంచడం కోసం వివిధ పథకాల కింద ఆదేశాలు జారీ చేయడం, సూచనలు, హెచ్చరికలు చేయడంతోపాటు ఆర్థిక సహాయం అందిస్తుంది.
రాష్ట్రాలు, కేంద్రపాలిత ప్రాంతాల్లో సైబర్ ఫోరెన్సిక్ ల్యాబ్ లను ఏర్పాటుచేయడం, జూనియర్ సైబర్ కన్సల్టెంట్ల నియామకం, అవసరమైన శిక్షణ ఇవ్వడం కోసం సైబర్ క్రైమ్ ప్రివెన్షన్ విమెన్ & చిల్డ్రన్  పథకం కింద అన్ని రాష్ట్రాలు, కేంద్రపాలిత ప్రాంతాలకు కేంద్ర హోం వ్యవహారాల మంత్రిత్వశాఖ ఆర్థిక సహాయం అందించింది. కేంద్ర ప్రభుత్వం చూపిన ఈ చొరవతో ఇప్పటిదాకా 18 రాష్ట్రాల్లో సైబర్ ఫోరెన్సిక్ లాబొరేటరీలు, శిక్షణ కేంద్రాలను ప్రాంభించారు. అంతేకాకుండా సైబర్ నేరాలపై అవగాహన కల్పించడం, హెచ్చరికల జార, దర్యాప్తు సామర్థ్యాన్ని పెంచడం, చట్టాన్ని అమలు చేసే సిబ్బందికి శిక్షణ, ప్రాసిక్యూటర్లు, జ్యుడిషియల్ అధికారులు, సైబర్ ఫోరెన్సిక్ సౌకర్యాలను మెరుగుపర్చడం వంటి వాటిపై కేంద్ర ప్రభుత్వం చర్యలు తీసుకుంది. సైబర్ నేరాల నివారణ కోసం కేంద్ర ప్రభుత్వం సైబర్ క్రైబ్ కోఆర్డినేషన్ సెంటర్ ను ఏర్పాటుచేసింది. దీనిద్వారా సైబర్ నేరాల దర్యాప్తు కోసం అవసరమైన మార్గదర్శకాలను రూపొందించడంతోపాటు, సమగ్ర, సహకార పద్ధతిలో సైబర్ నేరాల దర్యాప్తు జరిగేలా చూస్తోంది. మహిళలు మరియు పిల్లలపై జరిగే సైబర్ నేరాలపై ప్రత్యేక దృష్టి సారించి, అన్ని రకాల సైబర్ నేరాలకు సంబంధించిన సంఘటనలను నివేదించే సదుపాయాన్ని ప్రజలకు అందుబాటులోకి తేవడానికి నేషనల్ సైబర్ క్రైమ్ రిపోర్టింగ్ పోర్టల్  అందుబాటులోకి తెచ్చింది. ఆన్లైన్ సైబర్ ఫిర్యాదులను నమోదు చేయడంలో సహాయం కోసం టోల్ ఫ్రీ నంబర్ 155260 కూడా పనిచేస్తోంది.
ఆయుష్
మైగోవ్ ప్లాట్ఫాంపై ఆయుష్ సంజీవని క్విజ్ పోటీ వ్యాధి నివారణకు ఆయుష్ పరిష్కారాలపై అవగాహన కల్పించింది
మైగోవ్ ప్లాట్ఫామ్లో జాతీయ స్థాయి ఆయుష్ సంజీవని క్విజ్ పోటీలో విజేతల పేర్లు ఈ రోజు ప్రకటించారు. ఈ పోటీని 2020 మే-జూన్ లో ఆయుష్ మంత్రిత్వ శాఖ నిర్వహించింది. మూడు విభాగాలలో మొత్తం తొమ్మిది మంది విజేతలకు బహుమతులు ప్రదానం చేశారు. నిషా తమల్కు మొదటి బహుమతి రూ. 25,000. రెండవ బహుమతి డాక్టర్ మృన్మయి, రోహిత్, హిమాన్షు గుప్తా అనే ముగ్గురికి ఒక్కొక్కరికి రూ.10,000 రూపాయలు చొప్పున ఇచ్చారు. మూడవ బహుమతి ఎమిలీ వసంత మనోగరి, డాక్టర్ నిధి గార్గ్, వేదికా గుప్తా, పూజ గోస్వామి, అన్షు తివారీ అనే ఐదుగురికి రూ.5000 రూపాయలు చొప్పున ప్రదానం చేశారు.
కోవిడ్ 19 నేపథ్యంలో, అంటువ్యాధులు మరియు రోగాలను నివారించడానికి ఉపయోగపడే ఆయుష్ పరిష్కారాలపై అవగాహన పెంచడంలో ఆయుష్ సంజీవని క్విజ్ ప్రభావాన్నిచూపింది. ఆయుష్ మంత్రిత్వ శాఖ ఆధ్వర్యంలో జరిగిన దేశవ్యాప్త క్విజ్ పోటీకి అద్భుతమైన స్పందన వచ్చింది. కోవిడ్ 19 కోసం నివారణ చర్యలపై ఆయుష్ సలహాలకు ప్రజల ప్రతిస్పందన ఎలా ఉందొ అధ్యయనం చేయడానికి ఉపయోగించబడిన ఆయుష్ సంజీవని మొబైల్ యాప్ ప్రోత్సహించడం క్విజ్ యొక్క నిర్దిష్ట లక్ష్యం.
మైగోవ్ ప్లాట్ఫామ్ ద్వారా నిర్వహించిన ఈ క్విజ్ పోటీ ప్రచారం ఆసక్తికరమైన అంశాలను అవగాహనకు తెచ్చింది. పాల్గొనేవారిలో 45% మంది 18-24 సంవత్సరాల వయస్సులోపు ఉన్నారు, సమాజంలోని ఈ విభాగం వారు కోవిడ్ సందర్భంలో ఆయుష్ పరిష్కారాలపై ఎక్కువ ఆసక్తి చూపారని సూచిస్తుంది. సోషల్ మీడియా ప్రమోషన్ మద్దతు ఉన్న మైగోవ్ ప్లాట్ఫామ్ ద్వారా ఉత్తర ప్రదేశ్, మధ్యప్రదేశ్, మహారాష్ట్ర, రాజస్థాన్, ఢిల్లీ రాష్ట్రాల నుండి ఎక్కువ శాతం పాల్గొనడం జరిగింది.
మైగోవ్లో పోటీని నిర్వహించడమే కాకుండా, ఆయుష్ సంజీవని యాప్ సమర్థవంతమైన మౌలిక అంశాల ప్రచారం మరియు ఇ-సంపార్క్ వార్తాలేఖను కూడా విస్తృతంగా ప్రచారం చేయడానికి ఉపయోగపడింది. అందుబాటులో ఉన్న డేటా ప్రకారం, 23 మే 2020 న క్విజ్ పోటీ ప్రారంభమైనప్పుడు అత్యధిక సంఖ్యలో పాల్గొనడం జరిగింది. మహిళల భాగస్వామ్యంతో పోలిస్తే పురుషులే అధిక సంఖ్యలో పాల్గొన్నారు. విద్యార్థి నుండి రైతు వరకు, వ్యాపారవేత్త నుండి గృహిణి వరకు మరియు ఇతర రకాల వర్గాల వారు కూడా దీనిలో పాలుపంచుకున్నారు.
ఆయుష్ సంజీవని మహమ్మారి సమయంలో కేంద్ర ప్రభుత్వ ఆయుష్ మంత్రిత్వ శాఖ ప్రారంభించిన మొబైల్ యాప్. ఈ అనువర్తనం భారతదేశంలో ప్రజారోగ్య పరిశోధన రంగంలో చాల ఉపయోగపడింది. ప్రజల ఆరోగ్యాన్ని మెరుగుపర్చడంలో, మహమ్మారి దృష్టాంతంలో జారీ చేసిన మంత్రిత్వ శాఖ యొక్క అధికారిక సలహాలను జాబితా చేయబడిన ఆయుష్ ఆధారిత పద్ధతుల ప్రభావాన్ని ఇది అధ్యయనం చేసింది. రోగనిరోధక శక్తిని పెంచే సలహాలు కోవిడ్ -19 మహమ్మారి క్లిష్ట సమయంలో వచ్చాయి. ఈ క్లిష్ట రోజుల్లో ఆరోగ్య సమస్యలను నివారించడానికి ప్రజలకు ఇది సహాయపడింది. ఆయుష్ సంజీవని క్విజ్లో పాల్గొనడం చాలా మందికి సాధారణంగా ఆరోగ్య సంరక్షణలో ఆయుష్ వ్యవస్థలను, సలహాసూచనల ద్వారా కొన్ని పరిష్కారాలను అవగాహన చేసుకోడానికి సహాయపడింది.
రహదారి రవాణా, హైవేల మంత్రిత్వ శాఖ
కొత్త వాహనాల రిజిస్ట్రేషన్ కు ముందు, జాతీయ పర్మిట్ వాహనాలకు ఫిట్ నెస్ సర్టిఫికేట్ జారీ చేసే సమయంలో ఫాస్టాగ్ వివరాలు సేకరించాల్సిందిగా ఎన్ ఐసి ని కోరిన కేంద్ర రోడ్డురవాణా జాతీయ రహదారుల మంత్రిత్వశాఖ.
సులభతర కమ్యూనకేషన్, రవాణాకు వీలు కల్పించడంతోపాటు , ఈ చర్య కోవిడ్ ను అదుపుచేసేందుకు ఉపకరిస్తుంది.
ఎన్ఇటిసి ని వాహన్ తో అనుసంధానం పూర్తి అనుసంధానం సాధించడం జరిగింది.
దేశవ్యాప్తంగా వాహనాలను రిజిస్టర్ చేసే సమయంలో ,లేదా ఫిట్నెస్ సర్టిఫికేట్ జారీ సమయంలో ఫాస్టాగ్  వివరాలను నమోదు చేసేవిధంగా చూడాలని కేంద్ర రోడ్డు రవాణా, జాతీయ రహదారుల మంత్రిత్వశాఖ నిర్ణయించింది. ఇందుకు సంబంధించి ఈ మంత్రిత్వశాఖ ఒక లేఖను ఎన్.ఐ.సి కి రాసింది. దీని కాపీలను అన్ని రాష్ట్రాలు, కేంద్రపాలిత ప్రాంతాలకు పంపింది.నేషనల్ ఎలక్ట్రానిక్ టోల్ కలెక్షన్ని వాహన్ పోర్టల్ తో అనుసంధానం చేయడం పూర్తి అయిందని అది ఎపిఐ తోపాటుగా మే 14న ప్రత్యక్షంగా అందుబాటులోకి వచ్చిందని తెలిపింది. వాహన్ వ్యవస్థ ప్రస్తుతం ఫాస్టాగ్ లపై పూర్తి సమాచారాన్ని విఐఎన్, విఆర్ ఎన్ లద్వారా సేకరిస్తున్నది.
(అలాగే, కొత్త వాహనం రిజిస్ట్రేషన్ చేసేటప్పుడు , నేషనల్ పర్మిట్ కింద నడుస్తున్న వాహనాలకు ఫిట్నెస్ సర్టిఫికెట్లు జారీ చేసేటపుడు ఫాస్టాగ్ వివరాలను సేకరించేలా చూడాలని మంత్రిత్వ శాఖ కోరింది.
ఎం, ఎన్ కేటగిరీల కొత్త వాహనాలను అమ్మేటపుడే వాటికి ఫాస్టాగ్ అమర్చడాన్ని 2017లో తప్పనిసరి చేశారు. అయితే దానిని బ్యాంక్ ఖాతాతో అనుసంధాన చేయడం లేదా దానిని యాక్టివేట్ చేయడాన్ని ప్రజలు పక్కనపెడుతూ వచ్చారు. ఇక ఇప్పుడు దానికి అడ్డుకట్ట వేస్తారు. ఫాస్టాగ్ను అమర్చడం వల్ల, వాహనాలు జాతీయరహదారుల ఫీ ప్లాజాల ను దాటి వెళుతున్నపుడు, ఫాస్టాగ్ చెల్లింపులకు సంబంధించి ఎలక్ట్రానిక్ మీడియంను అది వాడుకుంటుంది. దీనితో నగదు చెల్లించవలసిన అవసరం ఉండదు. ఫాస్టాగ్ వాడకం, దీనిని ప్రోత్సహించడం వల్ల జాతీయ రహదారుల టోల్ ప్లాజాలవద్ద కోవిడ్ వ్యాప్తి చెందే అవకాశాలు తగ్గించడానికి ఎంతగానో వీలుంటుంది.
ఈ పథకానికి సంబంధించి మంత్రిత్వశాఖ 2017 నవంబర్లో గెజిట్ నోటిఫికేషన్ జారీచేసింది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈల ఏర్పాటు
సూక్ష్మ, చిన్న, మధ్యతరహా పరిశ్రమల రంగంలో  ప్రైవేటు పెట్టుబడిదారులు ఉంటారు. వారే స్వయంగా ఆ పెట్టుబడులు పెడతారు. ఎంఎస్ఎంఈ మంత్రిత్వ శాఖ దేశంలో సూక్ష్మ, చిన్న, మధ్యతరహా పరిశ్రమలను స్థాపించదు. సంస్థల ప్రోత్సాహం, అభివృద్ధి రాష్ట్రాల పరిధిలోని అంశం. అయితే, ఎంఎస్ఎంఈల ప్రోత్సాహం, అభివృద్ధి, పోటీతత్వం పెంచడం కోసం వివిధ పథకాలు, కార్యక్రమాలు, విధానపరమైన చర్యల ద్వారా రాష్ట్ర/యూటీ ప్రభుత్వాల ప్రయత్నాలకు కేంద్ర ప్రభుత్వం మద్దతునిస్తోంది.
కేంద్ర ప్రభుత్వం అమలు చేస్తున్న ప్రధానమంత్రి ఉపాధి కల్పన కార్యక్రమం , గ్రామీణ ఉపాధి కల్పన కార్యక్రమం , మైక్రో యూనిట్ల అభివృద్ధి, ఆర్థిక సాయ సంస్థ , సాంకేతిక ఉన్నతి పథకం కోసం రుణ ఆధారిత పెట్టుబడి రాయితీ , ఖాదీ, గ్రామీణ, కొబ్బరి పీచు పరిశ్రమల పథకం, అంతర్జాతీయ సహకార పథకం, సేకరణ, మార్కెటింగ్ మద్దతు పథకం, సూక్ష్మ, చిన్న పరిశ్రమల కోసం రుణ హామీ నిధి పథకం వంటివాటి ద్వారా ఎంఎస్ఎంఈలు ప్రయోజనాలు పొందవచ్చు.
కేంద్ర సూక్ష్మ, చిన్న, మధ్యతరహా పరిశ్రమల శాఖ మంత్రి శ్రీ నారాయణ్ రాణే ఈ సమాచారాన్ని లిఖితపూర్వక సమాధానంగా ఇవాళ లోక్సభకు సమర్పించారు.